[bookmark: _GoBack]Na temelju članka 74. stavak 2. i članka 76. stavak 4. Zakona o športu (»Narodne novine«, broj 71/06., 150/08., 124/10., 124/11., 86/12. i 94/13.), članka 17. stavak 1. i članka 20. stavak 2. Zakona o tehničkoj kulturi (»Narodne novine«, broj 76/93., 11/99. i 38/09.), članka 32. stavak 1. Zakona o udrugama (»Narodne novine«, broj 74/14.), te članka 30. Statuta Grada Crikvenice (»Službene novine Primorsko-Goranske županije« broj 26/09, 34/09 - ispravak, 7/13.), Gradsko vijeće Grada Crikvenice, na --. sjednici održanoj -------------- 2014. godine, donijelo je
PROGRAM JAVNIH POTREBA U SPORTU 
I TEHNIČKOJ KULTURI
za Grad Crikvenicu za 2015. godinu
Članak 1.
Javne potrebe u sportu i tehničkoj kulturi Grada Crikvenice za 2015. godinu obuhvaćaju djelatnosti i poslove, akcije i manifestacije u sportu i tehničkoj kulturi koje su od interesa za Grad Crikvenicu i koje se ovim Programom utvrđuje kao javne potrebe, a odnose se na djelovanje udruga u sportu i tehničkoj kulturi, sa svrhom obavljanja sportskih djelatnosti, djelovanja udruga na organizaciji i izvođenju sportskih aktivnosti, uključivanja djece, mladih i ostalih građana u sportske programe, optimalnog korištenja gradskih sportskih objekata, pripremanja i sudjelovanja sportskih natjecanja čime se pridonosi poticanju i promicanju sporta, zatim obogaćivanja stečenih i upoznavanje novih vještina i znanja u području tehničke kulture, korisnog i sadržajnog provođenja slobodnog vremena djece, mladih i odraslih osoba, razvijanja prijateljstva i zajedništva, organiziranje promaknuća tehnoloških inovacija (izložbi, sajmova i sl.), čime se pridonosi poticanju i promicanju tehničke kulture.
Cilj programa javnih potreba u sportu i tehničkoj kulturi je zadovoljavanje potreba za sportom i tehničkom kulturom građana Crikvenice, omogućavanje najvećem broju mlađih uzrasnih kategorija bavljenje sportom i rekreacijom te poboljšanje kvalitete crikveničkoga sporta i tehničke kulture kao i poboljšanje uvjeta za razvoj sporta i tehničke kulture.
Članak 2.
U 2015. godini Grad Crikvenicu sufinancirat će javne potrebe u sportu i tehničkoj kulturi kako slijedi:
- troškove realizacije programa udruga s područja Grada koje djeluju na području sporta i tehničke kulture,
- ostale aktivnosti u sportu (manifestacije i obilježavanja u sportu, stipendiranje vrsnih sportaša),
- kapitalna ulaganja u sportu.
Financijska sredstva za ostvarivanje javnih potreba iz stavka 1. ovog članka osiguravaju se u proračunu Grada Crikvenice za 2015. godinu.
Članak 3.
Raspodjelu financijskih sredstava iz članka 3. ove Odluke obavlja Upravni odjel za društvene djelatnosti i lokalnu samoupravu (u daljnjem tekstu: Upravni odjel), sukladno Planu raspodjele sredstava za programe javnih potreba u sportu i tehničkoj kulturi Grada Crikvenice i Odluci o izvršavanju proračuna Grada Crikvenice za 2015. godinu.
Plan iz stavka 1. ovog članka sadržava financijske pokazatelje i namjene, nalazi se u privitku i čini sastavni dio ovog Programa.
Članak 4.
Raspodjela financijskih sredstava za realizaciju programa udruga s područja Grada koje djeluju na području sporta i tehničke kulture vršit će se prema kriterijima i na način utvrđen člankom 10. i 15. Pravilnika o uvjetima i kriterijima za financiranje programa sportskih udruga i klubova Grada Crikvenice donesenog 04. kolovoza 2014.god. (KLASA:612-01/14-01/10, UR. BROJ: 2107/01-04/01-14-5), a sukladno tablici 1. i tablici 2. ovog Programa i Proračunu Grada Crikvenice za 2015. godinu.
Troškovi iz stavka 1. ovog članka za koja se osiguravaju sredstva u Proračunu Grada Crikvenice (prihvatljivi troškovi) jesu:
1. Troškovi prema sportskom savezu,
2. Troškovi natjecanja – domaćinstva,
3. Troškovi natjecanja – gostovanja – prijevoz, 
4. Troškovi natjecanja – gostovanja – ishrana, 
5. Troškovi natjecanja – gostovanja – noćenja (samo RH), 
6. Troškovi trenera,
7. Troškovi opreme i održavanja treninga,
8. Troškovi prijevoza na trening,
9. Drugi troškovi održavanja treninga, 
10. Ostali troškovi (održavanje objekata, bankarske usluge, računovodstvene usluge, komunalne usluge, energija, uredski materijal i sl.)
11. Troškovi korištenja sportskih objekata.

Članak 5.
Sredstva za realizaciju javnih potreba iz ovoga Programa ostvarivat će se do visine sredstava planiranih u proračunu Grada Crikvenice za 2015. godinu, prema priljevu sredstava u proračun.
Članak 6.
Sredstva za realizaciju javnih potreba iz ovog Programa isplaćivat će se korisnicima sredstava na temelju ugovora kojim se utvrđuju programi/projekti/aktivnosti koje se sufinanciraju, te međusobna prava i obveze davatelja i primatelja financijskih potpora, odnosno zahtjeva i priloženih računa.
Članak 7.
Korisnici sredstava proračuna s kojima se zaključuje ugovor obvezni su Upravnom odjelu dostaviti izvješće o ostvarenju programa i utrošku sredstava za proteklu godinu u roku određenim pozivom Upravnog odjela za dostavu izvješća.
Ukoliko korisnici sredstva proračuna ne postupe kako je određeno prethodnim stavkom, može im se obustaviti isplata sredstava.
Članak 8.
Upravni odjel prati namjensko korištenje sredstava iz članka 3. ovog Programa. 
Ukoliko Upravni odjel ocjeni da se sredstva ne koriste u skladu s odobrenom namjenom, može obustaviti ili ne izvršiti isplatu sredstava.
Članak 9.
Upravni odjel podnosi izvješće o ostvarenju ovog Programa Gradonačelniku Grada Crikvenice.
Članak 10.
Ovaj Program objavit će se u »Službenim novinama Primorsko-goranske županije«, a stupa na snagu danom objave.

TABLICA 1. 

PLAN RASPODJELE SREDSTAVA ZA PROGRAME JAVNIH POTREBA U SPORTU I TEHNIČKOJ KULTURI ZA 2015. GODINU

	 
	PROGRAM
	NAMJENA
	IZNOS (u kunama)

	1.1.
	Programi udruga s područja Grada koje djeluju na području sporta i tehničke kulture
	Redovna djelatnost sportskih klubova 
	2.100.000,00

	1.2.
	
	Redovna djelatnost udruga tehničke kulture
	63.500,00

	1.3.
	
	Zdravstvena zaštita sportaša
	100.000,00

	1.4.
	
	Korištenje gradske sportske dvorane
	537.000,00

	1.5.
	
	Korištenje sportske dvorane u srednjoj školi
	168.000,00

	1.6.
	
	Korištenje sportske dvorane u OŠ V. Nazora
	24.000,00

	1.7.
	
	Korištenje kuglane
	15.000,00

	1.8.
	
	Korištenje bazena
	43.000,00

	1.9.
	
	Sufinanciranje usavršavanja stručnih kadrova
	10.000,00

	1.10.
	
	Nastupi na svjetskim i europskim prvenstvima
	30.000,00

	1
	
	UKUPNO
	3.090.500,00

	2.1.
	Ostale aktivnosti u sportu
	Manifestacije i obilježavanja u sportu
	292.000,00

	2.2.
	
	Stipendiranje vrhunskih i perspektivnih sportaša
	45.000,00

	2
	
	UKUPNO
	337.000,00

	3.1.
	Kapitalna ulaganja u sportu
	Ulaganje u pomoćno nogometno igralište
	300.000,00

	3.2.
	
	Ulaganje u boćalište Gornji kraj
	150.000,00

	3
	
	UKUPNO
	450.000,00

	SVEUKUPNO PROGRAM JAVNIH POTREBA U SPORTU I TEHNIČKOJ KULTURI
	3.877.500,00




TABLICA 2. 
PLAN RASPODJELE SREDSTAVA ZA REDOVNU DJELATNOST KLUBOVA
	REDNI BROJ
	NAZIV KLUBA
	IZNOS SREDSTAVA U KUNAMA

	1.
	KK CRIKVENICA
	220.000,00

	2.
	NK CRIKVENICA
	380.000,00

	3.
	ŽOK CRIKVENICA
	72.000,00

	4.
	RK SELCE
	58.000,00

	5.
	PRIMORSKA ŠKOLA RUKOMETA
	30.000,00

	6.
	RK MORNAR
	120.000,00

	7.
	RK CRIKVENICA
	350.000,00

	8.
	ŽRK MURVICA
	130.000,00

	9.
	VATERPOLO KLUB CRIKVENICA
	42.000,00

	10.
	ATLETSKI KLUB JADRAN
	30.000,00

	11.
	BICIKLISTIČKI KLUB CRIKVENICA
	31.000,00

	12.
	BK GORNJI KRAJ, LADVIĆ
	64.000,00

	13.
	BK SELCE
	20.000,00

	14.
	BK SV. JELENA
	20.000,00

	15.
	BK SV. JAKOV
	66.000,00

	16.
	JEDRILIČARSKO DRUŠTVO VAL
	170.000,00

	17.
	KUGLAČKI KLUB CRIKVENICA
	35.000,00

	18.
	PLANINARSKO DRUŠTVO STRILEŽ
	10.000,00

	19.
	CPK CRIKVENICA
	75.000,00

	20.
	SAVATE KLUB REFUL
	6.000,00

	21.
	STOLNOTENISKI KLUB CRIKVENICA
	70.000,00

	22.
	STOLNOTENISKI KLUB JADRANOVO
	50.000,00

	23.
	ŠAHOVSKI KLUB CRIKVENICA
	15.000,00

	24.
	NERASPOREĐENA SREDSTVA (prijelaz u višu ligu i sl.) 
	36.000,00

	UKUPNO:
	2.100.000,00






